جمهورباشقانی رجب طیب اردوغان سوریه‌نین قوزئیینده محتمل قورو عملیاتی ایله باغلی،
"بو ایشین آدرسی، تاریخی وئریلمز" دئدی
جمهورباشقانی اردوغان، تورکیه-آذربایجان-تورکمنیستان جمهورباشقانلارینین بیرینجی ذیروه توپلانتیسیندا ایشتیراک ائتمک اوچون دونن تورکمنیستانا یولا دوشمه‌دن اؤنجه باشکند آنکارادا تشکیل ائتدیگی مطبوعات کنفرانسیندا، سوریه‌نین قوزئیینه قورو عملیاتی ایله باغلی ژورنالیستلرین سواللارینی جاوابلاندیردی.
اردوغان بئله دانیشدی:
"بو ایشین آدرسی، بو ایشین تاریخی گوئریلمز. اما سوچی آنلاشماسیندا سایین (روسیا دؤولت باشقانی ولادیمیر) پوتینله قویدوغوموز هدفلر بللی‌دیر. (تلفون دانیشیغیندا) بونو اونا بیر داها خاطیرلاتدیم و اؤزللیکله سرحددن گونئییه دوغرو۳۰ کیلومتر درینلیک‌ده بیر هدفیمیز وار. چونکو چوخ تأسف کی، اؤلکه‌میز بورادان دایما تروریستلرین تهدیدی آلتین‌دادیر. بو، سون زامانلار جدی شکیل‌ده آرتدی. بونلارا قارشی بیزیم سسسیز قالماغیمیز مومکون دئییل".
